Downloaded from YTS.MX
Official YIFY movies site: YTS.MX
Špicbergy,
vzdialená skupina ostrovov, hlboko za polárnym kruhom.
Raj ľadových medveďov
a miesto natáčania jedného z najambicióznejších filmov o nich.
Disneynature zhromaždil
špičkových filmárov a sprievodcov,
aby zachytili život týchto záhadných a ikonických zvierat.
Natáčanie trvalo viac ako tri roky.
Pri pátraní po medveďoch prešiel tím tisícky kilometrov,
znášal teploty pod mínus 40 stupňami Celzia...
Ľudia, ktorí nepracovali za týchto podmienok,
si nedokážu predstaviť ich náročnosť.
...a zašiel až na pokraj svojich síl.
No práca tu, je každým rokom čoraz náročnejšia.
Práve tu sa planéta otepľuje najrýchlejšie.
Ako sa medvede a celý tím prispôsobia otepleniu na Špicbergoch
a svetu bez ľadu?
Súostrovie Špicbergy tvorí nedotknutá príroda.
Je to kolíska života arktických živočíchov.
Špicbergy boli môj mladícky sen,
pretože pre mňa je to to najkúzelnejšie miesto na Zemi.
Je úplne iné od všetkého, čo môžete zažiť.
Máte tu obrovské ľadovce...
ROLF STEINMANN Kameraman
...a rozľahlé pláne snehu a ľadu.
Je to ako v rozprávke.
Naozaj cítite, že je to ríša ľadového medveďa.
Špicbergy sa nachádzajú ďaleko na severe,
v Severnom ľadovom oceáne, medzi Nórskom a severným pólom.
Každú zimu oceán okolo Špicbergov zamŕza
a vytvára obrovskú ľadovú plochu.
Dokonalé lovisko pre 300 ľadových medveďov, ktoré tu žijú.
Ak chcete natáčať medvede, čaká vás množstvo výziev.
Najprv ich musíte nájsť...
OSKAR STRØM Vedúci logistiky v teréne
...na obrovskej ploche a pritom myslieť na bezpečnosť.
Preto hľadáme ľad, ktorý je dostatočne hrubý, aby nás udržal.
Celé natáčanie závisí na tom
či nájdeme vhodný ľad.
V najsevernejšom meste planéty
strávil tím dva roky stavbou arktickej filmovej základne.
Áno. Dobre.
Ide o unikátny projekt,
keďže nikto ešte nič podobné neskúšal.
Celý čas sa snažíme stráviť v teréne.
Vonku budeme najmenej tri, štyri mesiace.
Práve preto musíme vybudovať tento tábor,
ktorý plánujeme a staviame už rok.
Musíme so sebou mať všetko.
Všetko vybavenie, ubytovanie pre 10 osôb,
sprchy, toalety, jednoducho všetko.
Keď tam budeme, nemusíme sa vracať do mesta.
Budeme mať dosť jedla, benzínu, vody aj všetkého ostatného.
To znamená menšiu záťaž na životné prostredie.
Snáď tam prežijeme
a vydržíme celú sezónu.
Tábor je dokonale navrhnutý,
ale priblížiť sa k medveďom je logisticky náročná operácia.
Aby sme sa k nim dostali, máme tieto mega ťažké sane.
JASON ROBERTS Vedúci logistiky
Ťaháme ich, buď buldozérom, alebo snežnou rolbou.
Ich výhodou je, že sú zaizolované.
Tieto kabíny sú šetrné k prostrediu,
pretože pri použití stanov spotrebujeme veľa paliva
na vyhrievanie, keďže majú slabé termoizolačné vlastnosti.
Tu budeme pekne v teple, relatívnom pohodlí a bezpečí.
V bezpečí pred medveďmi.
Pokračujte. Pokračujte.
FEBRUÁR
Po rokoch plánovania, konečne nastáva chvíľa odchodu.
Na celých Špicbergoch
je len 40 kilometrov ciest a asfaltová cesta tu končí.
V divočine musí rolba prejsť viac ako 100 kilometrov
naprieč ťažko dostupným terénom.
Zdá sa, že sa blíži tá náročnejšia časť trasy,
pretože povrch je rozmočený.
Z ľadovca tu neustále prúdi voda,
takže v tejto oblasti
si musíme dávať väčší pozor.
Ale uvidíme.
A už o chvíľu dôjde k najhoršiemu.
Nejde o nejaký drobný zádrhel, ale o obrovský problém.
Asi 50 ton vybavenia uviazlo v pol metrovej vode.
Priznávam, že toto je asi najhoršia noc môjho života.
Ešte nikdy som tak príšernú noc nezažil.
Je 25 stupňov pod nulou.
Čím dlhšie sane zostanú v kaši,
tým je väčšia šanca, že tam zamrznú.
Vytiahnuť ich môže trvať aj niekoľko týždňov, nežartujem.
Necháme ich tam zamrznúť, potom pílou vyrežeme bloky ľadu.
V živote nie je nič ľahké.
Rozhodne nie točiť film o polárnych medveďoch.
Začína mrznúť a čas beží.
Odkedy sme zapadli už zamrzlo 2,5 centimetra ľadu.
S ťažným zariadením na suchej zemi,
môžu k saniam upevniť extra dlhé lano.
Teraz alebo nikdy.
Super. To je ono.
Stal sa zázrak. Nečakal som, že to pôjde.
Konečne sme vytiahli aj posledné sane.
Späť na suchu sa rolba ženie ďalšou polárnou nocou.
A po dlhých desiatich dňoch,
tím konečne dorazí do cieľa.
Konečne sme tu.
To je deň, čo? To je deň.
Toto bude v nasledujúcich troch mesiacoch domov celého štábu.
A Oskar sa uistil, že majú všetko, čo treba.
Vyzerá to dobre.
Hromada sladkostí.
Kabíny ochránia pred hladnými medveďmi túlajúcimi sa po okolí
a poskytnú tímu všetko potrebné.
Toto je môj zámoček.
No...
Pre niektorých by to tu bolo príliš tesné,
ale mne to bohato stačí.
Je tu pohodlná posteľ.
Mám tu svoju zbierku kníh, čo je pre mňa dôležité
a potom len najnutnejšie veci na prežitie.
Je tu teplo. To je najhlavnejšie
po celom dni v mraze a všetko ostatné je už luxus.
Takže som absolútne spokojný s tým, čo mám.
Toto je naša kúpeľňa.
Každý má raz do týždňa nárok na krátku sprchu.
A toto je náš zázračný záchod. Všetko sa spáli.
Takže po nás zostane len popol.
Povedal by som, že je celkom ekologický.
Takže, opakujem, stačí byť čistý a v suchu.
Kabíny poskytujú dokonalé zázemie.
No ľadové medvede sú roztrúsené na stovkách kilometrov.
Preto musí štáb urobiť to isté.
Pripravení?
Sprievodca Oskar sa v tomto prostredí pohybuje už 15 rokov
a jeho skúsenosti sú kľúčové pre zachovanie bezpečnosti.
Pretože sa vydávajú na jedno z najodľahlejších miest planéty.
Teraz prejdeme ešte asi 600, 700 metrov,
k miestu, ktoré nazývame stolová hora,
a uvidíme či zbadáme nejaké ľadové medvede.
Z výšky nadobudnú lepší výhľad.
No čím vyššie sa šplhajú, tým je sneh hlbší a hlbší.
Až kým v ňom napokon neuviaznu.
Raz, dva, tri.
Ale Oskar je stále presvedčený, že dokážu prejsť.
Náš sprievodca uviazol,
takže myslím, že cez ten sneh neprejdeme ani my.
Musíme nájsť inú cestu.
-Aké je to zlyhať? -Nie, ešte sa nevzdávam.
Ešte tomu dávam šancu.
Víťazstvo!
S vyjazdenou cestou a Oskarovou nedotknutou pýchou...
Áno!
...pokračuje tím v ceste.
No žiadne medvede na dohľad,
preto Oskar kontaktuje tím skautov na morskom ľade.
Jonathan, tu Oskar.
Kde sa nachádzaš?
Sme na vyhliadke Deeperstein a našli sme medveďa.
Dobre. Je sám?
Áno, z nášho pohľadu sa zdá, že je sám.
Rozumiem. Dobre, vyrážame.
Zazrieť ľadového medveďa je niečo výnimočné,
lebo väčšinu času
je pred vami len nekonečná ľadová krajina.
A vy hľadáte
len malé žltkasté bodky.
Pretože ľadové medvede sú jemne dožlta
a vďaka tomu je možné ich na snehu rozoznať.
Žiadneho medveďa nevidím.
Stretnutiu s medveďom sa nič nevyrovná.
Cítite to. Je to magické.
Mám pocit, že nás spája niečo hlboké.
Dokonca tvrdím, že ľadový medveď je moje duchovné zviera.
Sú jedinečné.
Žijú v tejto ľadovej pustatine
a dokážu prežiť.
Pri pohľade na medvede na ľade
pochopíte, že práve sem patria.
Sú dokonale prispôsobené...
RAGNHEID SKOGSETH Oceánografka, Univerzita Špicbergy
...pre život a lov na ľade.
A je úžasné sledovať ich.
Aby sme sa dozvedeli viac, tím si zaumienil
zachytiť svätý grál dokumentov o ľadových medveďoch.
Najzložitejšie na natáčaní polárnych medveďov
je natočiť matku s mláďatami.
Obzvlášť s tohtoročnými mláďatami.
Narodili sa v zime v malom brlohu
a, samozrejme, tieto medvieďatá sú ešte veľmi zraniteľné.
Takže priblížiť sa k matke s mláďatami je takmer nemožné.
MAREC
Začína jar.
Matky s mladými po prvýkrát vyliezajú
z brlohov v horách.
A tím má teraz šancu zachytiť ich.
No najskôr musia nejaký brloh nájsť.
Keď sa dívame na kopec,
hľadáme buď maličkú dieru,
alebo, ak je už brloh otvorený,
množstvo stôp okolo malej diery.
Pretože keď matka vyrazí otvor,
musí naučiť mláďatá ako sa hýbať a udržať rovnováhu
mimo brlohu, skôr ako ich vezme k morskému ľadu.
Takže treba byť v správnom čase na správnom mieste.
Hľadať brloh je ako hľadať ihlu v kope sena.
Preto tím požiada o pomoc.
Na palube helikoptéry je najmodernejší kamerový systém.
ERIKA TIRÉN Kameramanka
Zatiaľ udržujte túto výšku a potom môžeme
postupne preletieť ponad horu, keď sa priblížime.
-Skvelý záber, Erika. -Áno.
Poletíme pozdĺž pobrežia a pohľadáme nejaké brlohy.
Pozemný tím je utáborený tu.
-Tamto, Erika. -Áno.
Vyzerá veľmi pekne a útulne.
Zo vzduchu môžu prehľadať rozsiahle územie nehostinnej divočiny.
Pozorujem tieto hrebene či nenájdem stopy po brlohu.
Ich technika rýchlo prináša výsledky.
Medvedie stopy smerujúce z brlohu.
Keď samica vystrčí hlavu a prelomí povrch,
je to len čierna diera, takmer ju nevidno.
Ale akonáhle začne s mladými vychádzať,
je to ako pavučina v snehu.
Stopy vedú z brlohu, čiže matka s mladými
už odišli.
Najdôležitejším obdobím pre ľadové medvede
je jar a začiatok leta,
pretože vtedy si vybudujú najväčšie zásoby tuku.
Samica strávi v brlohu...
JON AARS Výskum ľadových medveďov
...aj viac ako pol roka bez potravy,
no zároveň dojčí mláďatá.
Keď v marci alebo apríli opustí brloh, je pre ňu dôležité,
aby sa čo najskôr nasýtila
a tvorilo sa jej mlieko, bez ktorého by mladé neprežili.
Všetky brlohy, ktoré objavia sú už prázdne.
No čoskoro tím objaví rodinku v pohybe.
Keď samica s mladými vychádza z brlohu,
je vyhladovaná.
Takže prvé, čo urobí je, že zamieri k moru
a pokúsi sa zohnať jedlo.
Ak zmeškáme príležitosť natočiť ich v horách,
kde majú brlohy, musíme zmeniť taktiku.
Musíme rýchlo zísť k ľadu a uvidíme či objavíme nejakú rodinku,
ktorá už tam zišla.
Matku s mladými v tak veľkom priestore rýchlo stratia.
No Rolfa to neodradí.
Som polárny typ.
Milujem zimu. Milujem súhru snehu a ľadu.
No ľad ako pracovisko
je miesto, kde sa chyby netolerujú,
pretože každá chyba môže znamenať smrť.
Preto táto práca nie je pre každého.
Musíte sa s tým vedieť vysporiadať.
Medzitým chce Oskar, čo najviac vyťažiť z nového vybavenia.
Fajn. Môžeme vyraziť?
Toto terénne vozidlo vyrobené na mieru je známe ako side-by-side.
Je vybavené špeciálnou kamerou, vďaka ktorej Erika filmuje za pochodu
bez roztraseného obrazu.
Zároveň dokáže počas natáčania prejsť dlhé vzdialenosti.
V okolí je mnoho tuleňov.
To je dobré znamenie.
Tulene sú pre medvede najlepší zdroj potravy,
obzvlášť kvôli tuku, ktorý obaľuje ich telo.
Neskoro na jar alebo skoro v lete
majú ľadové medvede dobrý prístup k tuleňom
a vybudujú si dostatok tukových zásob.
Ich schopnosť využiť tuk
na výrobu vlastného, je neskutočná, preto sú tulene tou najlepšou voľbou.
V podstate potrebujú jedného tuleňa týždenne.
Tulene sa musia vynárať, aby sa nadýchli
preto si v ľade robia diery.
Jedna z techník, ktoré medvede používajú
je proste tieto vzduchové diery nájsť.
Zostanú pri nej čakať
úplne nehybne a ticho, a vyčkávajú.
Pokojne tak vydržia aj 15 hodín
a nehnú ani brvou.
Pretože tulene sa neukážu,
ak začujú akýkoľvek pohyb na ľade.
Je efektívnejšie si na tuleňa počkať
a neplytvať energiou.
Pokojne si ľahnú, pospia si
a dúfajú, že z diery vykukne tuleň.
Dokážu sa zobudiť dosť rýchlo,
aby ho chytili.
Práca na ľade so sebou nesie riziká.
Zostávame tam
a každý deň tam pracujeme s medveďmi.
Ale to neznamená, že ľad sa nemení.
Naša krásavica, side-by-side, zapadla
hlboko v snehu a vode a nemôžeme vyjsť.
Uviazli sme v hlbokej kaši.
Dole je hrubý ľad, na ňom vrstva vody,
a na vrchu ešte vrstva snehu.
Som zvedavá, ako sa odtiaľto dostaneme.
Je 1:00 ráno, keď konečne dorazí pomoc.
Kvôli rýchlosti, akou sa tu menia podmienky
je náročné pracovať tu.
No zmeny sú čoraz drastickejšie.
Priemerná teplota na Špicbergoch stúpla o štyri stupne
len za posledných 50 rokov.
Tu na Špicbergoch vidíme,
ako sa mení prúdenie vetra aj počasie.
Má to obrovský dopad na vzduchové hmoty,
ktoré prúdia nad Špicbergmi.
A tie dramaticky zvyšujú teplotu
za veľmi krátky čas.
V priebehu pár dní sa teda teplota mení aj o 30 stupňov.
Dnes sa cítim trocha hlúpo, pretože
som požiadal vedenie o extra teplé oblečenie
a tu je extra teplo.
Dnes je najteplejší deň, odkedy sme sem dorazili.
Minulý týždeň bolo mínus 35 stupňov
a neviem koľko presne je dnes, ale zrejme
tesne pod nulou.
Je zlé svetlo. Takmer nevidieť, kade ideme.
A keď sa pridá aj sneženie,
zlá viditeľnosť sa pre Rolfa stáva problémom.
Vážne netuším, čo natočíme.
Nevidieť ani na krok.
Nenašli sme žiadne medvede.
Podmienky sú nevyspytateľné,
stále sa menia a vôbec nie k lepšiemu.
Potrebovali by sme, aby sa ochladilo.
Pri nižších teplotách máme jasnú modrú oblohu
a lepšie, stabilnejšie počasie.
Práca s ľadovými medveďmi je ako jazda na horskej dráhe,
je to náročné.
Ale dá sa s tým vyrovnať,
lebo pri práci s ľadovými medveďmi,
sa vždy môže stať zázrak.
Dostali sme správy, že zopár medveďov je neďaleko od nás.
A skutočne sme ich teraz našli.
Problém je, že toľko spia.
Vidíte, pravda je taká, že s medveďmi nie je vždy taká sranda.
Natáčanie ide pomaly.
Zmenila polohu.
Všimli ste si, ako pohla hlavou
z jednej polohy do druhej?
Rolf sa nikdy nenudí.
Práve sa teší ako malé dieťa.
Trpezlivosť sa nakoniec vypláca.
Letecký kameraman, Florian Ledoux,
vypúšťa dron pre jedinečný záber zhora.
Svetlo je úžasné.
Je polárny deň a celú noc bude slnko do červena.
Je to celkom pôsobivé.
Práve preto zbožňujem Arktídu.
Odteraz až do konca leta, slnko nezapadne.
A s týmto 24-hodinovým denným svetlom môže tím natáčať nepretržite.
Každý ľadový medveď je iný.
Nikdy neviete, čo sa stane.
A keď sa dvaja stretnú, je to strašne napínavé.
Pozrite.
Tí dvaja sa ľúbia.
Našli si super bazén a kĺžu sa dokola.
Dobre sa zabávajú.
Len sa hrajú. Prerážajú ľad.
Vyzerá to úžasne.
Jeden z nich pláva pod ľadom
a druhý pobehuje,
a snaží sa ľad preraziť priamo nad ním.
Neskutočné.
Byť tu a vidieť ich na vlastné oči, je to najväčšie šťastie na Zemi.
Ešte som nevidel medveďov tak šťastných, že sú spolu.
Pozerajte.
Snažia sa postaviť na zadné a zápasiť,
ale šmýka sa im a zakaždým spadnú.
V kráse prítomnosti
sa ľahko zabúda, že sú to nebezpečné predátory.
Pri natáčaní medveďov si musíme zachovať bezpečnú vzdialenosť.
A hoci ako kameraman chcem byť čo najbližšie,
treba si uvedomiť, že pre nich sme korisť.
Rolf. Rolf, vráť sa.
Medveď je rýchlejší ako človek.
Jediný spôsob ako s nimi pracovať bezpečne
je mať únikovú cestu
pre prípad, že sa príliš priblížia.
Našťastie, rýchly ústup nie je nutný.
Títo dvaja sa viac zaujímajú o seba, než o štáb.
Nasledujúce dva týždne, Rolf a Oskar, samicu sledujú.
Čoskoro si vybuduje zvláštne puto so starším, väčším samcom.
Musím uznať, že ľadové medvede sú romantici.
Dávajú si načas, neponáhľajú sa,
navzájom sa spoznávajú, krok za krokom.
Je krásne, takto ich pozorovať.
Práve sme svedkami toho,
ako vzniká nová generácia ľadových medveďov,
čo sú skvelé správy.
A je úžasné, taký okamih zachytiť.
Teraz nastal čas, aby sa tím opäť pokúsil
nájsť matku s mláďatami na morskom ľade.
Všetko šlo dobre.
Sme asi kilometer od morského ľadu.
Tam pred ľadovcom je medveď.
Krásne podmienky.
Žiaľ, pokazilo sa nám vozidlo.
Bez náhradných súčiastok je tento výdobytok inžinierstva zbytočný.
Našťastie, Oskar má v zálohe ešte niečo.
Vojenské pásové vozidlo z 80. rokov, známe ako Bandvagn alebo BV.
Každý deň samé problémy.
Nič len problémy.
Side-by-side odtiahnu späť do tábora a Bandvagn sa vracia
povýšený na filmovacie vozidlo.
Fajn. Chvíľa pravdy.
Uvidíme či to funguje.
A funguje.
Kamery opäť bežia.
Ale plne naložené BV váži viac ako päť ton.
Riskneme to.
Vyskúšame to s ním na ľade.
-Je ťažký. Áno. -Vždy tak trocha riskujeme.
-Pokoj, nič sa neboj. -Rovno tam vhupneme.
Pamätaj, že máš túto antistresovú vec.
Side-by-side na ľade, Bandvagn na ľade.
-Použi antistresovú hračku. -Vďaka.
V tejto káre si ani nevystriem nohy.
Akoby sme leteli nízkonákladovkou.
Hrozná káva, málo miesta na nohy
a netušíte či bezpečne dorazíte do cieľa.
Vysoké teploty začínajú roztápať ľad,
preto musí tím pozorne monitorovať jeho hrúbku.
Ľad je trochu tenší ako predtým.
Teraz je pod nami asi 60 až 70 centimetrov ľadu.
Stále vyzerá celkom bezpečne.
No štáb má zmiešané pocity.
Je to zvláštny pocit, lebo ako vchádzame do kaše,
akoby sme šli z kopca.
-Páči sa ti to, Erika? -Nie, naozaj sa mi to nepáči.
Risk sa však vypláca, keď zazrú medvediu rodinku.
Zastav na chvíľu Erika, aby si na nás trochu zvykli.
Tamto je naša rodinka. Matka s dvoma mláďatami.
Podľa veľkosti to budú mladé z minulého roka.
Majú približne 16 mesiacov.
Rozhodli sa prísť bližšie a preveriť si nás.
Keďže sú staršie, sú sebavedomejšie než tohtoročné.
Stále sú však závislé na svojej mame,
pretože na prežitie sa toho musia ešte veľa naučiť.
Obávam sa, že sa vydajú zlým smerom.
S týmto strojom si nemôžeme ísť, kam sa nám zachce.
Musíme zostať na pevnom ľade,
potrebujeme hrubú ľadovú a snehovú pokrývku.
Prestaň. Desíš ma.
Vravel si, nech nie som nervózna, lebo ťa tým znervózňujem,
robím, čo môžem, aby som nebola,
-tak nebuď... -Nervózny.
...nervózny.
Je tu čoraz viac vody,
podľa mňa by sme už ďalej nemali ísť.
Myslím, že na dnes by sme to už mali zabaliť.
Trávime tu veľa času.
Takže postupne vidíme, ako sa ľad mení.
Kým tu sedíme, vidíme ako sa ľad triešti na kusy
a mizne na otvorenom oceáne.
Vidíme ako sa toto územie zmenšilo
možno už aj o 60-70%.
Pribúdajú obmedzenia a plochy, kde žijú medvede
sú čoraz menšie.
Všimli sme si aj zmenu v cykle morského ľadu na Špicbergoch.
Ľad sa začína tvoriť neskôr v zime
a mizne skôr na jar.
Obdobie leta bez ľadu sa predĺžilo
a obdobie zaľadnenia sa skrátilo.
Už teraz pracujeme so vzácnymi druhmi.
A každým rokom je to čoraz náročnejšie,
lebo svet sa v polárnych oblastiach tak rýchlo mení.
Práve som si stiahol predpoveď počasia
a zdá sa, že nás čaká rýchlosť vetra 20 metrov za sekundu.
Bude to fakt zlé.
Štáb sa prebúdza do víchrice a takmer nulovej viditeľnosti.
Je to strašne frustrujúce, lebo chceme
ísť na ľad, pracovať a pokračovať v natáčaní.
Ale kvôli vetru je to momentálne nemožné.
Tá matka s mladými má pre náš príbeh zásadný význam.
Musíme prehľadať obrovskú oblasť,
preskúmať hory aj morský ľad.
Toto počasie si to veľmi zle načasovalo.
Štáb sa snaží, aby sneh nezavial dvere
ani chodníky medzi kabínami.
Je to nekonečný príbeh. Sneh, sneh, sneh.
Tiež musia sneh zberať a roztopiť na potreby v tábore.
Štyridsať sánok denne.
Sneh sa roztápa v tejto elektrickej skrinke,
voda sa niekoľkokrát prefiltruje
a končí v nádrži s pitnou vodou.
Potom tečie do umývadiel, umývačky riadu,
do spŕch a proste všade.
Život v tábore je príjemný a pohodlný,
ale nie je tu veľmi čo robiť.
Keď ste celé mesiace vonku
občas sa potrebujete uvoľniť.
Je viacero spôsobov, ako to urobiť.
-Predveď sa. -Hlava dole.
-Môžem používať ruky? -Ruky sú zakázané.
Nový svetový rekord!
Otrávený čakaním,
tím vyráža hľadať ľadové medvede.
Stále však takmer nič nevidieť
a je ťažké zorientovať sa.
Keď štáb výjde vyššie, naplnia sa ich najväčšie obavy.
Máme výhľad na pobrežie a je katastrofálny.
Po týždňovej búrke sa ľad úplne rozlámal.
Úprimne, netušíme ako budeme pokračovať na takom ľade.
Teplo zmenšilo a oslabilo ľad,
následkom čoho ho vlny ľahko rozlámali.
V porovnaní s dobou pred 50, 100 rokmi, keď tu žili traperi,
sú ľadové podmienky úplne odlišné.
Vtedy tu mali meter a pol, dva metre hrubý ľad
v tom istom fjorde,
a neovplyvnila by ho búrka ako tá dnešná.
Myslím, že v skutočnosti sme práve svedkami
obrovskej zmeny životného prostredia.
Stále je len apríl,
no bez ľadu je štáb nútený opustiť zimný tábor
o 6 týždňov skôr ako plánovali.
Som vážne naštvaný, že odchádzame. Zbožňujem to tu.
Ale nenašli sme žiadne mláďatá, preto sa presunieme
a skúsime nájsť
tohtoročné mláďatá inde.
Takže je čas ísť.
Poďme.
Tím mieri na západ,
a dúfa, že spozoruje tohtoročné mláďatá.
Je to 10 hodinová cesta naprieč náročným terénom Špicbergov.
A bez bezpečia tábora
je prvoradé nájsť úkryt.
Mestečko z čias Sovietskeho zväzu, kde sa ťažilo uhlie.
Bolo domovom viac ako 1 000 ľudí.
V 90. rokoch sa však ťažba zastavila a všetci odišli.
Štáb nachádza novú základňu,
ale z nových susedov, nie je práve nadšený.
Čajky.
Aspoň tu máme veľa vtákov.
Áno, milujem čajky.
Spal som päť hodín. Čajky, čajky, čajky.
Čajky, zabudni, že chceš hajky.
-Nedá sa pri nich vyspať. -Zabudni, že chceš hajky.
Konečne sme dostali správu,
že vo fjordoch na východe zazreli medvediu rodinku.
Máme čas na prieskum a možno ich nájdeme.
Sú tu náznaky, podľa ktorých
stojí za to skúsiť to.
Oblasť je prístupná len loďou,
takže tím naloží vybavenie a vypláva.
MÁJ
-Medveď. -Čože?
Je tam medveď.
Kde je medveď?
Áno, vidím ho. Vidím ho.
Vidíš mláďatá vpravo?
-Je to ona. -Áno, dve mladé.
Konečne, mláďatá narodené tento rok, ktoré štáb tak dlho hľadal.
-Áno, vidím ich. -Tam sú.
-Sú to oni? -Áno.
-Vidíš mláďatá, áno? -Áno. Tam.
A vyzerajú šťastne.
Obrovská mäkká laba umožňuje medveďom kráčať po krehkom tenkom ľade.
Posádku však neudrží.
Takže je na Florianovi, aby získal zábery pomocou dronu.
Obe mláďatá.
Áno, mám ich. Dobre.
Je to celkom vzrušujúce.
Je na ľadovej kryhe. Je to super cool.
Mám odraz jej tela vo vode.
Dokážu plávať lepšie, než si myslíme.
Dáta z Polárneho inštitútu dokazujú,
že dokážu preplávať stovky kilometrov bez prestávky.
Ale dlhé plávanie ich stojí omnoho viac energie
ako chôdza.
Ľadové medvede plávajú len s prednými labami,
takže zadné laby majú vždy natiahnuté za sebou.
Mláďatá ešte nemajú dosť energie,
aby stíhali dospelému medveďovi, preto sa zvezú na jeho zadných labách.
Prichytia sa o srsť
a nechajú sa unášať matkou.
No čím dlhšie sú vo vode, tým je im chladnejšie,
preto v nej nemôžu stráviť priveľa času.
Avšak čím menej ľadu je,
tým je vzdialenosť medzi kryhami väčšia
a mláďatá musia vo vode stráviť omnoho dlhší čas.
Tá samica musí byť skvelá lovkyňa.
Je dobre vykŕmená a mláďatá sú tiež veľmi aktívne.
Veľmi pôsobivé.
Sú v skvelej forme, čo samozrejme rád vidím.
Síce to bolo nádherné prvé stretnutie, získať zábery zo zeme
nebude hračka.
Otázka je jednoduchá. Ako sa k nim dostaneme,
keď ľad je tu v zlom stave.
Pred nami stojí ďalšia výzva.
Tím musí nájsť hrubší ľad.
Aby preskúmali oblasť, zapínajú si Rolf s Oskarom lyže.
No kým sú preč, matka s mladými dorazí späť do Pyramidenu,
kde ich štáb zachytí dronom.
Mláďatá sršia sebavedomím a zvedavosťou,
základnými vlastnosťami zvierat, ktoré musia preskúmať
každý možný zdroj jedla, aby prežili.
A je to jedlo, pre ktoré prišli.
Zdochlina starého tuleňa.
Zostali už len omrvinky.
Ale mama by ich zacítila aj zo vzdialenosti 30 kilometrov.
Je to neuveriteľné šťastie získať tak jedinečné a detailné zábery.
Pre Rolfa a Oskara je to však kruté zistenie,
že premeškali takú príležitosť.
Nájsť ich znova bude výzva.
Naše medvede sa rozhodli opustiť fjord.
Teraz sú v oblasti, kde ich nemôžeme sledovať na skútroch
ani na lyžiach.
Vlastne ani nevieme, kam smerujú.
Takže toto môže byť vlastne
koniec nášho jarného natáčania na skútroch.
JÚN
Jediná cesta k pevnému ľadu je väčšia loď.
Dosť pevná, aby prerazila ľad.
Posádku tvorí omnoho väčší tím.
Loď naviguje špecializovaný kapitán.
Ak chceme natáčať medvede, musíme ich nájsť
a vranie hniezdo je podľa mňa
na to ako stvorené, lebo máte 360 stupňový výhľad.
Keď vezmem do úvahy, že sme uprostred oceánu
a na plávajúcom ľade uprostred ničoho sme našli medvede
je to úžasné.
Nechápem ako tu prežívajú, ale dokážu to.
Síce je to najlepšie miesto na spozorovanie medveďov,
existuje dobrý dôvod, prečo sme tu sami.
Je to otrasná práca, ak trpíte morskou chorobou.
Je mi zle.
Kým som nevyšiel do vranieho hniezda, bolo mi fajn.
A teraz mi je na vracanie.
Toto je... Je to brutálne. Hrôza.
Prišlo leto a tím môže na zoznam dopísať ďalší problém.
Špicbergy zakryla typická hmla.
JEFF WILSON Režisér
Drží sa nás, viditeľnosť je asi 50 metrov
Ale pozitívom je, že za posledných 24 hodín
sme videli 4 medvede.
Sme tu dva dni a darí sa nám,
teda až na hmlu.
Spadne a vyparí sa.
BJORNE KVERNMO Kapitán lode
-Kedy zmizne? -Neviem. Keď pôjdeš do postele.
Studený vzduch nad teplou vodou je dokonalý recept na hmlu.
A hoci tu bola hmla problémom vždy,
otepľovanie všetko ešte zhoršilo.
Pred dvoma dňami sme zaznamenali
najvyššiu teplotu, akú tu zatiaľ namerali...
TOM FORMAN Vedúci logistiky v teréne
...21,7 stupňa.
Čoraz viac natáčacích dní v lete prekazí hmla,
v porovnaní s dobou pred 10 rokmi,
pretože teploty sú stále vyššie,
čo znamená extrémne hmlisté dni.
Omnoho viac, než na aké sme boli zvyknutí.
Kvôli zníženej viditeľnosti ťažšie zbadajú medvede
a plavba je nebezpečnejšia.
-Cor, pozri sa na ten ľadovec. Pozri sa. -Bomba.
Nič
k čomu chceme plávať pri deviatich uzloch, však?
Kapitán je v tíme nenahraditeľný,
lebo plaviť sa v hustej hmle a ľade
nedokáže nikto iný z nás.
Aby sme bezpečne prešli treba mať skúsenosti.
Natrafíte na slabý jednoročný ľad,
ktorým podobnou loďou hravo preplávate,
ale ak narazíte na starší pevný ľad,
môže to loď odstaviť nadobro, a to by nebolo dobré.
Pri hľadaní chladnejších vôd zamieri posádka na sever.
Po troch týždňoch
konečne nechávajú hmlu za sebou.
Oskar vie, kde v tomto ročnom období nájsť dosť pevný ľad,
ale čaká ho šok.
Toto je jeden z najsevernejších fjordov na východnom pobreží
ostrova Špicberg.
Čakal som, že tu ľad vydrží v lepšej kvalite dlhšie.
Je začiatok júna
a ľad je celý popraskaný.
Chodievam sem už 20 rokov,
pretože ľad je tu bezpečný a podmienky dobré.
Vidieť ho zničený už na začiatku júna je dosť desivé.
Špicbergy prichádzajú o morský ľad
dvakrát rýchlejšie, než kdekoľvek inde v Arktíde.
Ľad sa stráca omnoho rýchlejšie ako pred 30, 40 rokmi.
Pred štyridsiatimi rokmi tu bolo more zamrznuté takmer celý rok.
Dnes je to už menej ako pol roka.
Je ťažké pochopiť význam toho celého.
Posádka sa popri ustupujúcom ľade plaví čoraz severnejšie.
Pátranie po pevnom ľade ich prinútilo zájsť 300 kilometrov
severnejšie, než kam by šli pred 40 rokmi.
Cesta trvala tak 30 hodín,
ale nakoniec sme našli posledný kúsoček ľadu
v jednom z najsevernejších fjordov.
Vieme, že ďalej vo fjorde bude ľad lepší,
ale musíme nájsť našu rodinu, musíme nájsť
rodinku s dvomi mláďatami. Inak cesta sem nemala zmysel.
Čas prevetrať skútre,
kým Oskar skontroluje hrúbku ľadu.
Možno sa preboríme cez vrchnú vrstvu vody,
-ale bude to úplne v poriadku. -Áno.
Na tomto letnom ľade máte nad čím uvažovať.
Po prvé, ľad nie je všade rovnaký.
Niekde má 60 centimetrov, niekde 20 centimetrov
a niekde len 10.
A teplota vzduchu je nad nulou.
Ten silný vietor má efekt, akoby sme ľad fénovali.
Zmeny na tomto letnom ľade sa dejú strašne rýchlo.
Keby sa nám tu niečo stalo,
z lode nám nedokážu nijako pomôcť.
Loď nepreborí ľad až sem a nepríde nás zachrániť.
Musíme sa vedieť dostať k lodi vlastnou pomocou.
Napriek rizikám, tím vie,
že toto je posledný kúsoček ľadu, kde môžu využiť snežné skútre.
Vždy sa najskôr zastavíme pred ľadovcami.
Lenže podľa mapy má byť ľadovec tu
a už teraz je o kilometer alebo dva ďalej.
Je to proste...
Tu jasne vidíte, ako rýchlo ľadovce ustupujú.
Hej, tamto, Rolf, pozri.
Sú tam dve žlté bodky.
-Áno. -Jedna väčšia, jedna menšia.
Konečne, rodinka s tohtoročnými prírastkami.
Našli sme rodinu.
Sú tam hore v moréne. Sú to maličké mláďatá z tejto zimy
a sme nadšení,
že máme šancu pracovať s nimi.
Zvyčajne sú tieto rodinky veľmi plaché,
preto musíme byť veľmi trpezliví.
Natočiť matku s mladými je najnáročnejšie.
Pred matkou sa na ľade nemáte, kde skryť,
vidí vás všade.
Ale ak na to pôjdete správne,
ak ste v správny čas na správnom mieste,
zažijete niečo neopísateľné.
Práve keď Rolf sníma zábery, pre ktoré všetci tvrdo pracovali,
všetko sa mení.
Prichádza hmla. A rýchlo.
Štve ma to, lebo naša rodinka je tam
a namiesto natáčania padá hmla.
Hmla nie je dobrá,
pretože nevidno diery v ľade.
Nedá sa nič robiť, len vrátiť sa na loď,
skôr ako hmla zhustne a znemožní bezpečný návrat.
Počasie sa stále zhoršuje.
Začalo pršať a lejak
úplne zmenil stav ľadu.
Na ľade je okolo 30 centimetrov vody.
Ešte som nezažil také rýchle zmeny.
Všetka tá voda spôsobuje, deštrukciu ľadu
a my sme sa rozhodli, že už to viac nie je bezpečné.
Takýto dážď nie je pre Arktídu normálny a to ma desí.
Skútre sú teraz nepoužiteľné
a morský ľad sa úplne rozpadá.
JÚL
Ďalšia zmena plánov.
Ukázalo sa, že máme tri medvede.
Dúfam, že nás čaká dobrý jasný deň.
Dobre, kamoš.
Spúšťajú malý pomocný čln,
vhodný na plavbu rozlámanými kryhami.
Je to vzrušujúce.
Odtiaľto zdola získame inú perspektívu,
a sme bližšie k medveďom.
A vyrážame.
K člnu je pripevnený kamerový systém.
JAMIE MCPHERSON Kameraman
Keďže je v okolí toľko tuleňov,
štáb dúfa, že tento medveď je na love.
Medveď sa skrz polámaný ľad pohybuje rýchlo
no tím to nedokáže a čoskoro zaostáva.
Tu už je ľad trocha hrubší
a sledovať medveďa začína byť obtiažne. Prepínam.
Tom, nechoď príliš blízko. Narazíte dnom lode
o ľad.
Nie, nie, nie!
Ak zastavia, majú problémy.
Konečne prinútili Jamieho niečo robiť.
Vážne, úplne uviazli.
Áno, neprestáváj tlačiť.
Funguje to. Dobre sa na vás díva.
Nakoniec sa tím vyslobodil
a opäť dohnali medveďa.
Dobre. Mám medveďa.
Vida.
Pokračuj, Vida.
Vidíš medveďa teraz?
Áno, je na kryhe pred nami.
Musíme trochu ustúpiť
a nechať medzi nami väčšiu vzdialenosť,
kým si nebudeme istí, že loví.
Niečo videla alebo zacítila.
Pri rozlámanom ľade
nemôže medveď dlhšie nečinne čakať nad dierou.
Musí zmeniť stratégiu.
Ľadové medvede často plávajú medzi kryhami,
vyskočia z vody,
a chňapnú tuleňa,
ale je to pre nich náročné.
Žiaľ, podmienky sa zmenili, takže je menej ľadu
a viac otvorených plôch.
Takéto zakrádanie sa, sa stalo dôležitejšie.
Akonáhle je odhalený, medveď nemá šancu, tuleň je rýchlejší.
Tuleň mu ušiel.
Medveď.
Táto technika vyžaduje prikradnúť sa.
Pomaličky. To je ono.
Je veľmi ťažké vybrať si, odkiaľ zaútočí.
Myslíme si, že nie všetky ľadové medvede túto techniku ovládajú.
No jej zvládnutie môže zohrať životne dôležitú schopnosť.
Predpovede ohľadom ľadu nie sú dobré. Myslím, že zmizne.
Na západe súostrovia už z mnohých fjordov zmizol
a s pokračujúcim rastom teploty,
sa ľad zmenší ešte viac,
až nakoniec bude také teplo, že sa žiaden ľad ani nevytvorí.
O 30 rokov môže byť morský ľad, aspoň na Špicbergoch,
len históriou.
Ak neprestane miznúť,
počet ľadových medveďov sa zrejme značne zníži.
Ľadové medvede sú nútené vyjsť na pevninu čoraz skôr.
A tam sa tieto pozoruhodné tvory
učia nájsť iné zdroje potravy.
Medvede menia svoje správanie, a to pomerne rýchlo.
Sú zvedavé, vyhľadávajú nové možnosti
obživy v prípade, že sa podmienky zmenia.
Preto vidíme, ako na súši trávia dlhší čas.
Ako drancujú viac vtáčích hniezd.
Videli sme, že čoraz častejšie medvede
zaútočia a ulovia soba.
Vážim si medvede za to, ako dokážu prežiť
a rád vidím ich schopnosť prispôsobiť sa.
Prispôsobivosť bude zrejme ich najväčšou výhodou
v boji s klimatickou zmenou.
Keď tím Disneynature objaví masu tuku,
vie, že stojí za to, spustiť kamery.
Ľadové medvede budú prúdiť zďaleka,
aby si na hostine pochutili.
Pri viac ako 100 miliónoch kalóriách, príde rad na každého.
Tamten kolos, čo sledujeme, je mŕtvola vorvaňa,
na ktorej si zatiaľ pochutilo päť medveďov naraz.
Trhajú na kusy to nádherné, chutné hnijúce veľrybie mäso.
Je to bomba, až kým tú veľrybu nezacítite.
Ale inak to bolo úžasné ráno.
Na medveďoch je zaujímavé, že akonáhle našli mŕtvolu veľryby
a dosýta sa najedli,
nemusia hľadať ďalšiu potravu
a majú šancu komunikovať s ďalšími medveďmi
bez súperenia a agresie.
Väčšina väčších, starších samcov proste zaspí a ostatných si nevšíma,
ale mladšie sa spolu bavia, čím sa akosi navzájom učia,
a vďaka tomu máme úžasné zábery.
Všetky sa nakŕmili a teraz sledujeme
troch dospievajúcich medveďov ako sa naháňajú a dobiedzajú.
Nesnažia si ublížiť.
Myslím, že sa učia ako dospieť.
Tam sú mláďatá, ktoré sú na ostrove už odkedy sme prišli,
to sú naše pravé hviezdy.
Hrajú sa, zápasia vo vode,
zápasia na zemi a ich mama je vážne dobrá...
Podľa mňa ich trénuje, ako Rocky,
aby sa vedeli biť, pretože sa pridala k nim.
Áno, majú vlastné tempo výučby.
Hrajú sa viac, ako ktorékoľvek iné zvieratá, ktoré som zažil
za 20 rokov natáčaní v divočine.
Medvede sa hrajú tak šesť až sedem hodín denne.
Prichádzajú ďalšie mláďatá a chcú sa pridať.
Títo dvaja sa hneď vrhli na naše dve mladé.
Nevyzerajú nepriateľsky.
Možno sa spolu začnú hrať.
A je to tu.
Neuveriteľné, rozhodli sa zahrať sa
s ďalším párom mláďat.
Ešte nikdy som nič podobné nevidel takto zblízka.
Sú tu štyri medvede a vôbec si nás nevšímajú.
Je to fantastické, veľmi neobvyklé.
Hurá!
Zachytiť tak výnimočný moment je pre tím ako odmena.
Ale príbeh dvoch mláďat stále nie je hotový.
Zúfalo túžia po ďalšej príležitosti.
Máme slnko, máme tulene,
ale tá nepolapiteľná matka s mladými nie je nikde v dohľade.
Nakoniec sa ich vytrvalosť a úsilie vypláca.
Štáb spozoruje matku s tohtoročným mláďaťom.
Okamžite spúšťajú čln
a dúfajú, že toto je ich chvíľa.
Priplávame priamo alebo z pravoboku?
-Máš ich na pravoboku. -Perfektné. Ďakujem.
Snažili sme sa vypátrať rodinu s tohotoročnými mladými
a snažili sme ich nájsť na skútroch,
pátrali sme 24 hodín, nepriala nám hmla,
neprial nám vietor, búrky, proste nič.
Dnes všetko klaplo ako malo
a našli sme rodinku s jedným malým mláďaťom.
Práve sme s ňou strávili dve hodiny v nádhernom svetle,
na nádhernom ľade. Dokonalé podmienky.
Ale takto funguje natáčanie v prírode, viete?
Všetko ide proti vám,
ale raz, to vyjde.
Je to dokonalý koniec natáčania tímu Disneynature.
Zážitky z natáčania medveďov mi zmenili život
a to k lepšiemu.
Fantastické na tom je, že v dnešnej dobe máte šancu
zachytiť niečo, čo ľudia doteraz nikdy nevideli.
Ale vidieť a zažiť zmeny na Špicbergoch,
nútia klásť otázku, čo čaká túto rodinku v budúcnosti.
Obávam sa, že arktické polárne druhy na Špicbergoch
sa nedokážu dosť rýchlo prispôsobiť klimatickým zmenám,
ktoré sú také rapídne.
Keď to vidíte, pýtate sa sám seba
"Ako môžeme dopustiť, aby sme prišli o takúto neopísateľnú nádheru?"
Ak príde čas kedy sa tieto medvede
prestanú túlať Arktídou, stratíme mnoho.
Musíme nájsť odhodlanie a dokážeme to zvrátiť.
A čas na odhodlanie je práve teraz.
Preklad titulkov: Andrea N.